recursal/SuperWikiNEXT-32B huggingface dataset:
**கோல்வாளே** *(Colvale or Colovale )* என்பது இந்தியாவின் கோவா மாநிலத்தின் வடக்கு கோவா மாவட்டத்தில் இருக்கும் ஒரு  கணக்கெடுப்பில் உள்ள ஊராகும்.

புவியியல் அமைப்பு
-----------------

15.62°வடக்கு மற்றும் 73.83°கிழக்கு என்ற அடையாள ஆள்கூறுகளில் கால்வேல் நகரம் பரவியுள்ளது. மேலும் கடல் மட்டத்தில் இருந்து சராசரியாக 9 மீட்டர் உயரத்தில் இந்நகரம் உள்ளது

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கால்வேல் நகரின் மொத்த மக்கள் தொகை 5,475 ஆகும்.  இம்மக்கள் தொகையில் 55% பேர் ஆண்கள் மற்றும் 45% பேர் பெண்கள் ஆவர். கால்வேல் நகரின் கல்வியறிவு சதவீதம் 72% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 74% எண்ணிக்கையும் பெண்கள் 69% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**தரவுகள்** (Data)என்பன பயனுடையதாகக் கருதப்படும் குறிப்புகளாகும். அவை எண்களாகவோ, வெப்பநிலை, ஒலி, ஒளி, அழுத்தம், உயரம் முதலான அளவீடுகளாகவோ, சொற்களாகவோ அல்லது பிற பயனுடைய குறிப்புகளாகவோ இருக்கலாம். ஏதொன்றையும் பற்றி ஆய்வு செய்ய வேண்டும், அலச வேண்டும் எனில் அடிப்படையாகத் தரப்பட வேண்டிய குறிப்புகளாக அல்லது செய்திகளாக இருப்பதால் இவைகள் *தரவுகள்* எனப்படுகின்றன. இவ்வகைத் தரவுகளைக் கொண்டு முறைப்படி ஆய்வு செய்து புதிய முடிவுகள், கருத்துகள், கண்டுபிடிப்புகள் முதலியன பெற இயலும். தரவுகள், தகவல்களுக்கான முதல் வடிவங்கள் ஆவன; தரவுகளின் மீது சில அல்லது பல செயல்முறைகள் செய்யபட்டு அவை மக்களால் கொள்ளக்கூடியத் தகவல்களாக மாறுகின்றன.

வரலாறு
------

இலத்தீன் மொழியில் *dare* (தர்) எனில் *தா* என்று பொருள், அதன் வழி *தரப்பட்டது* என்னும் பொருள் படும் datum என்னும் சொல் 2,300 ஆண்டுகளாக மேற்குலகில் பயன்பாட்டில் உள்ளது. கி.மு. 300ல் யூக்ளிட் என்னும் கிரேக்க அறிஞர் ஆக்கிய நூல்களில் ஒன்று *Dedomena டெடோமெனா* (இலத்தீனில் Data) என்பதாகும்.
வடிவ கணிதம் போன்ற துறைகளில் தரப்பட்ட செய்திகளை data (தரவுகள்) என்று குறிப்பது வழக்கம். தரப்பட்டதை சரியானது, உண்மையானது என்று கொள்வதும் அக்காலத்தில் வழக்கமாக இருந்தது. இன்று கணினியியல், அறிவியல், பொறியியல், மருத்துவ இயல், போன்ற அறிவியல் துறைகளில், எண்கள், சொற்கள், அளவீடுகள் என பலவும் தரவுகளாகக் கொள்ளப்படுகின்றன. இலத்தீனில் இருந்து பெற்ற இன்றைய ஆங்கிலச் சொல்லாகப் பயன் படும் data (டேட்டா) என்பது பன்மை, datum (டேட்டம்) என்பது ஒருமை. எனினும் ஒற்றைக் குறிப்புதனையும் data என்று சொல்வது் இன்று சரியென ஏற்றுக்கொள்ளப்படுகின்றது. தமிழில் தரவு, தரவுகள் என வழங்கப்படுகின்றன.
**கோல்ப் நைட்ரைல் தொகுப்புவினை** *(Kolbe nitrile synthesis)* என்பது ஒர் ஆல்க்கைல் ஆலைடுடன் உலோக சயனைடைச்  சேர்த்து வினைபுரியச் செய்து ஆல்க்கைல் நைட்ரைல்கள் தயாரிக்கும் வேதி வினையாகும். ஐசோநைட்ரைல் இவ்வினையில் ஒரு பக்க விளைபொருளாக உருவாகிறது. ஏனெனில் சயனைடு அயனி பல பிணைப்புத்திறன் கொண்ட மின்னணு மிகுபொருளாக செயல்படக்கூடியது ஆகும். கோர்ன்பிளம்மின் விதியின்படி கார்பன் அல்லது நைட்ரசன் உடன் இதனால் வினைபுரிய முடியும். எர்மான் கோல்ப் கண்டறிந்த காரணத்தால் இவ்வினை கோல்ப் நைட்ரைல் தொகுப்புவினை என்ற பெயரால் அழைக்கப்படுகிறது.

{\displaystyle {\ce {\underbrace {R-X} \_{alkyl\ halide}+\underbrace {CN^{\ominus }} \_{cyanide\ ion}->\underbrace {R-C{\equiv }N} \_{alkyl\ nitrile}+\underbrace {R-{\overset {\oplus }{N}}{\equiv }C^{\ominus }} \_{alkyl\ isonitrile}}}}
கரைப்பான் மற்றும் வினைவழி முறையைப் பொருத்து உருவாகும் மாற்றியன்களின் விகிதம் மாறுபடுகிறது. 
சோடியம் சயனைடு மற்றும் முனைவுறு கரைப்பான்கள் போன்ற கார சயனைடுகளின் பயன்பாட்டினால் இவ்வினை எசு.என் 2 வகை வினையாகக் கருதப்படுகிறது. சயனைடு அயனியின் மின்னணுமிகு கார்பன் ஆல்க்கைல் ஆலைடை தாக்குகிறது. இவ்வகை வினையுடன் டைமெத்தில் சல்பாக்சைடு ஒரு கரைப்பானாக இருப்பது நைட்ரைல் தொகுப்பிற்கு பொருத்தமான முறையாகும். மறுசீராக்கல் பக்க வினைகள் இல்லாமலிருப்பது டைமெத்தில் சல்பாக்சைடு உபயோகிப்பதால் கிடைக்கும் அனுகூலமாகும்.

மேற்கோள்கள்
-----------

1. ↑  Organikum, 22. Edition (German), Wiley-VCH, Weinheim, 2004, ISBN 3-527-31148-3
2. ↑  L. Friedman, Harold Shechter (1960). "Preparation of Nitriles from Halides and Sodium Cyanide. An Advantageous Nucleophilic Displacement in Dimethyl Sulfoxide". *Journal of Organic Chemistry* **25** (6): 877–879. doi:10.1021/jo01076a001.
**ஜொனாதன்** மற்றும் **மார்த்தா கென்டு** என்கிற **பா** மற்றும் **மா** (ஆங்கில மொழி: *Jonathan Kent and Martha Kent*) என்பவர்கள் டிசி காமிக்சு நிறுவனத்தால் வெளியிடப்பட்ட ஒரு அமெரிக்க வரைகதை புத்தகத்தில் வரக்கூடிய கனவுருப்புனைவு கதாபாத்திரங்கள் ஆகும். இவர்கள் கன்சாஸின் கிராமப்புற நகரமான சிமால்வில்லில் வசிக்கின்ற சூப்பர்மேனின் வளர்ப்பு பெற்றோர்கள் ஆவார்கள். இவர்கள் சூப்பர்மேனின் தோற்றக் கதைகளின் பெரும்பாலான பதிப்புகளில் தோன்றுகிறார்கள். அதாவது சூப்பர்மேனின் சொந்த கிரகமான கிரிப்டனை அழித்ததைத் தொடர்ந்து பூமிக்கு வரும் இவரை ஒரு குழந்தையாக இவர்கள் காண்கிறார்கள் அன்றிலிருந்து இன்று வரை அவருக்கு தாய் மற்றும் தந்தையாக உள்ளனர். சிறிது காலத்திற்குப் பிறகு அவர்கள் அவரைத் தத்தெடுத்து கிளார்க் கென்ட் என்று மறுபெயரிட்டனர், "கிளார்க்" என்பது மார்த்தாவின் இயற்பெயர் ஆகும்.

இவர்கள் பொதுவாக அன்பான பெற்றோராக சித்தரிக்கப்படுகிறார்கள், அவர்கள் கிளார்க்கிற்குள் ஒரு வலுவான தார்மீக திசைகாட்டியை வளர்க்கிறார்கள், மேலும் அவர்கள் கிளார்க்கை மனிதகுலத்தின் முன்னேற்றத்திற்காக பயன்படுத்த ஊக்குவிக்கிறார்கள். ஒரு சில கதை தொகுப்புகளில் கிளார்க்கின் மீநாயகன் உடையை உருவாக்குபவர் மார்த்தா ஆவார். சில முந்தைய தொடர்ச்சியில் கிளார்க்கின் உயர்நிலைப் பள்ளி பட்டம் பெற்ற சிறிது நேரத்திலேயே கென்ட்சு இறந்துவிடுகிறார். அதே போன்று வேறு கதை தொடர்ச்சியில் கிளார்க் வயது முதிர்ந்த பிறகும் அவர்கள் இருவரும் உயிருடன் இருக்கிறார்கள், சூப்பர்வில்லன் பிரைனியாக்கின் தாக்குதலின் போது ஜொனாதன் இறக்கும் வரை கென்ட்கள் துணைப் பாத்திரங்களாக சித்தரிக்கப்பட்டது.

2011 இன் "தி நியூ 52" என்ற வரைகதை தொடரின் சூப்பர்மேன் வரைகதை தொகுப்பில் மார்த்தா ஒரு துணை பாத்திரமாக இருக்கிறார், அதில் அவரும் அவரது கணவரும் குடிபோதையில் ஓட்டுனரால் கொல்லப்பட்டனர். பின்னர் 2019 இல் 'டிசி மறுபிறப்பு' என்ற வரைகதை புத்தகத்தில் இவர்கள் மீண்டும் உயிர்ப்பிக்கப்படுகின்றனர்

1978 ஆம் ஆண்டு வெளியான சூப்பர்மேன்: தி மூவியில் கிளென் போர்டு மற்றும்பிலிஸ் தாக்ஸ்டர் ஆகியோர் ஜொனாதன் மற்றும் மார்தாவாக நடித்தனர். பின்னர் அன்னெட் ஓ'டூல் மற்றும் ஜான் ஷ்னீடர் ஆகியோர் 2001 ஆம் ஆண்டு ஒளிபரப்பான சிமால்வில் என்ற தொடரில் ஜோடியாக நடித்தனர். நடிகை ஈவா மேரி செயிண்ட் என்பவர் 2006 ஆம் ஆண்டு வெளியான சூப்பர்மேன் ரிட்டர்ன்சு என்ற திரைப்படத்தில் மார்தாவாக நடித்தார். கெவின் கோஸ்ட்னர் மற்றும் டயான் லேன் ஆகியோர் டிசி நீட்டிக்கப்பட்ட பிரபஞ்ச படத்தில் ஜொனாதன் மற்றும் மார்தா கென்ட் ஆகியோரை சித்தரிக்கின்றனர்.

மேற்கோள்கள்
-----------

1. ↑  Fleisher, Michael L. (2007). *The Original Encyclopedia of Comic Book Heroes, Volume Three: Superman*. New York City: DC Comics. பக். 118–123. பன்னாட்டுத் தரப்புத்தக எண்:978-1-4012-1389-3.
2. ↑  Greenberger, Robert; Pasko, Martin (2010). *The Essential Superman Encyclopedia*. New York City: Del Rey Books. பக். 157–160. பன்னாட்டுத் தரப்புத்தக எண்:978-0-345-50108-0. .
3. ↑  Freydkin, Donna (April 28, 2015). "Diane Lane is an earth mother in 'Batman v Superman'". *USA Today*. .
எச்.எம்.எசு சலஞ்சர் கப்பலின் படம்.
**சலஞ்சர் ஆய்வுப் பயணம்** என்பது பொதுவாக 1872 - 76 ஆண்டுக் காலப் பகுதியில் இடம்பெற்ற ஒரு அறிவியல் ஆய்வுக்கான கடல் பயணத்தைக் குறிக்கும். இவ்வாய்வுகளின் போதான பல கண்டுபிடிப்புக்கள் கடலியல் துறையின் தொடக்கத்துக்கான அடிப்படையாக அமைந்தது.

எடின்பரோ பல்கலைக்கழகம், மேர்ச்சிசுட்டன் காசில் பள்ளி ஆகியவற்றைச் சேர்ந்த இசுக்காட்லாந்தியரான சார்லசு வைவில் தாம்சன் (Charles Wyville Thomson) என்பவரின் ஆலோசனைப்படி இலண்டன் அரச கழகம், 1872 ஆம் ஆண்டில் அரச கடற்படையிடம் இருந்து எச்.எம்.எசு சலஞ்சர் என்னும் ஒரு கப்பலைத் தனது அறிவியல் ஆய்வுப் பயன்பாட்டுக்காகப் பெற்றது. அதில் இயற்கை வரலாறு, வேதியியல் ஆகியவற்றுக்கான ஆய்வுகூடங்களையும் அமைத்துக்கொண்டது.

இக்கப்பல் 1872 ஆம் ஆண்டு டிசம்பர் 21 ஆம் நாள் இங்கிலாந்தில் உள்ள போர்ட்சுமவுத் துறைமுகத்தில் இருந்து புறப்பட்டது. தாம்சனின் அறிவியல் தொடர்பான மேற்பார்வையின் கீழ் இக் கப்பல் ஏறத்தாழ 70,000 கடல் மைல் தூரம் பயணம் செய்து அளவீடுகளை எடுத்ததுடன் ஆய்வுகளையும் நடத்தியது. இதன் ஆய்வு முடிவுகள், *1873-76 ஆம் ஆண்டில் எச்.எம்.எசு சலஞ்சரின் ஆய்வுப் பயணத்தின் போது, கிடைத்த அறிவியல் முடிவுகள் தொடர்பான அறிக்கை* என்ற பெயரில் வெளியிடப்பட்டது. பிற பல கண்டுபிடிப்புக்களோடு, இது 4,000 முன்னர் அறியப்படாத உயிரினங்களைப் வகைப்படுத்தியது. இவ்வெளியீட்டை மேற்பார்வை செய்தவரான ஜான் முரே என்பார், இவ்வறிக்கையை, பதினைந்து, பதினாறாம் நூற்றாண்டுகளில் இடம்பெற்ற பெரும் கண்டுபிடிப்புக்களுக்குப் பின்னர் ஏற்பட்ட மிகப் பெரிய அறிவு தொடர்பான முன்னேற்றம் என விளக்கினார்.

1876 மே மாதம் 24 ஆம் நாள் ஹம்ப்சயரில் உள்ள இசுப்பிட்டெட் துறைமுகத்துக்கு வந்து சேர்ந்த இக்கப்பல், மொத்தமாக 68,890 கடல் மைல்கள் (127,580 கிலோ மீட்டர்) தூரம் பயணம் செய்திருந்தது. இது இதன் பயணக் காலமான 1606 நாட்களில், 713 நாட்களைக் கடலில் செலவிட்டது. இது 492 ஆழ்கடல் அளவீடுகள் உட்படப் பல நூற்றுக்கணக்கான ஆய்வுகளில் ஈடுபட்டது.

இவற்றையும் பார்க்கவும்
----------------------

* கடல்சார் அறிவியலுக்கான சலஞ்சர் கழகம்

வெளியிணைப்புக்கள்
-----------------

விக்கிமீடியா பொதுவகத்தில்,  
 ***Illustrations from the Challenger Voyage 1873-76***   
என்பதின் ஊடகங்கள் உள்ளன. 

* *சலஞ்சர்* கழகம்
* எச்.எம்.எசு *சலஞ்சர்* இணையக் கண்காட்சி பரணிடப்பட்டது 2012-03-22 at the வந்தவழி இயந்திரம்
**அப்துல் காதர் ஜமாலி சாகிப்** (பிறப்பு: 25 டிசம்பர் 1922) ஆம் ஆண்டு அரசியல்வாதி ஆவார். பெரம்பலூர் மாவட்டம் இலப்பைகுடிக்காடு பேரூராட்சியில் பிறந்தார்.

பிறப்பு
-------

அஹமது புகாரி ஜெய்த்தூன் பீவி தம்பதியரின் நான்காவது மகனாகப் பிறந்தார்.

கல்வி
-----

தொடக்க மற்றும் இடை நிலைக்கல்வியை உள்ளூரிலேயே பயின்ற இவர் சென்னை பெரம்பூரில் செயல் பட்டுவரும் ஜமாலியா அரபுக்கல்லூரியில் ஓதி ஜமாலி என்ற பட்டம் பெற்றார், இதனாலேயே இவரை **ஜமாலி** என்றே மக்கள் அழைக்களாயினர்.

மேலும் திருவையாற்றிலுள்ள தமிழ்க்கல்லூரியில் பயின்று தமிழில் (வித்வான்) **புலவர்** பட்டம் பெற்றார். தமிழக முஸ்லிம் லீக் தலைவர்களிலேயே தமிழ் வித்வான் பட்டம் பெற்றவர் இவர் ஒருவர்தான் என்பது குறிப்பிடத்தக்கது.

ஜமால் முகமது கல்லூரி திறப்பின்போது
----------------------------------

11-7-1951 ஆம் ஆண்டு ஜமால் முகமது கல்லூரி தொடங்கப்பட்ட நேரத்தில் அன்றைய முதல்வர் குமாரசாமி ராஜா,ஆளுனர் பாவ்நகர்வாலா மற்றும் அவர் மனைவி,காஜாமியான் ராவுத்தர்,புரவலர் செய்யது இப்ராஹிம்,ஜமால் முகமது மகனார் ஜமால் முகைதீன்,காயிதேமில்லத் தம்பி KTM அகமது இப்ராஹிம் மற்றும் AK ஜமாலி சூழ நடுவில் காயிதேமில்லத்.

பத்திரிக்கை ஆசிரியராக
---------------------

முஸ்லிம் லீக் மற்றும் மறுமலர்ச்சி\_(சிற்றிதழ்) பத்திரிக்கைகளில் ஆசிரியராகவும், பங்குதாரராகவும் செயல்பட்டவர்.

அரசியல் மற்றும் சட்ட மன்ற உறுப்பினர்
------------------------------------

இந்தியன் யூனியன் முஸ்லிம் லீக்கில் இணைந்து தனது அரசியல் பணியை துவக்கினார். கட்சியின் கிளைப்பொறுப்புகளில் துவங்கி மாநில பொறுப்புவரை அனைத்து மட்டத்திலும் பணியாற்றினார். அன்றைய சென்னை மாகணத்தின் 1948 ஆம் ஆண்டு நடைபெற்ற இடைத்தேர்தலில் இராமநாதபுரம் (சட்டமன்றத் தொகுதி) தொகுதியில் போட்டியிட்டு வெற்றி பெற்று சட்ட மன்ற உறுப்பினரானார்.

தமிழ்நாடு முஸ்லிம் லீக்கில்
---------------------------

இந்திய யூனியன் முஸ்லிம் லீக்கில் சக நிர்வாகிகளுடன் ஏற்பட்ட கருத்து வேறுபாட்டால், 1973 ஆம் ஆண்டு நாவலர் அ. மு. யூசுப் சாகிப்புடன் இணைந்து தமிழ்நாடு முஸ்லிம் லீக் என்ற கட்சியை துவங்கினார்.

நாடு பிரிவிணையின் போது
----------------------

நாடு பிரிவிணையின் போது டிசம்பர் 13,14 ஆகிய தேதிகளில் 1947ல் கராச்சி நகரில் நடைபெற்ற கவுன்சில் கூட்டத்தில் காயிதே மில்லத் இஸ்மாயில் சாகிபுடன் சென்னை மாகாணப் பிரதிநியாக கலந்து கொண்ட ஐவரில் ஒருவராக இவரும் இருந்தது குறிப்பிடத்தக்கது.

மேலும் சில
----------

* தென்னிந்திய முஸ்லீம் கல்வி சங்கத்தின் நிர்வாக ஆட்சி குழு மற்றும் நிதி துணைக்குழுவிலும் பொருப்பு வகித்தார்.
* உறுப்பினர் - திருச்சிராப்பள்ளி மாவட்ட மத்திய கூட்டுறவு வங்கி

இறப்பு
------

உடல் நலிவுற்றிருந்த ஜமாலி சாகிப் அவர்கள் 12 ஏப்ரல் 1996 ஆம் ஆண்டு தன்னுடைய 74 வயதில் மரணமுற்றார்.

வெளி இணைப்புகள்
---------------

* 2 ஆவது தமிழ்நாடு சட்டமன்ற உறுப்பினர்கள்
* What Price Freedom A Historical Survey Of The Political Trends"
* முஸ்லிம் லீக் மணி விழா மாநாட்டு மலர் - 2008 வெளியீடு - தமிழ் மாநில முஸ்லிம் லீக்.
* மறுமலர்ச்சி இதழ்கள் 1968 மற்றும் 1969.





1. ↑  சட்டமன்ற கையேடு 1950
**ஜோசப் முர்ரே கார்னிசு** (ஆங்கில மொழி: *Joseph Murray Cornish*) (பிறப்பு: திசம்பர் 20, 1968) என்பவர் இங்கிலாந்து நாட்டு திரைக்கதை ஆசிரியர் மற்றும் நகைச்சுவையாளர் ஆவார். இவர் தொலைக்காட்சி, திரைப்படம் மற்றும் வானொலிகளில் திரைக்கதை ஆசிரியராக பணியாற்றியுள்ளார்.

இவர் தனது நீண்டகால நகைச்சுவை கூட்டாளியான ஆடம் பக்ஸ்டனுடன் இணைந்து 'ஆடம் மற்றும் ஜோ' என்ற நகைச்சுவை வானொலி நிகழ்ச்சியை நடத்தியுள்ளார். 2011 ஆம் ஆண்டில் 'அட்டாக் தி பிளாக்' என்ற திரைப்படத்தின் மூலம் இயக்குனராக அறிமுகமானார். அதை தொடர்ந்து எட்கர் ரைட், ஆடம் மெக்கே மற்றும் பால் ருத் ஆகியோருடன் இணைந்து ஆன்ட்-மேன் என்ற திரைப்படத்தில் திரைக்கதை ஆசிரியராக பணியாற்றியுள்ளார்.

மேற்கோள்கள்
-----------

1. ↑  Hogan, Michael (25 December 2016). "Forget Christmas TV: Adam and Joe's 20th anniversary reunion podcast is the best present you'll get in 2016". The Telegraph. .
2. ↑  Freeman, Hadley (15 September 2001). "Trivia pursuits". *The Guardian*. .
3. ↑  Singer, Matt (6 April 2011). "SXSW Hit "Attack the Block" Gets U.S. Distribution". IFC. Archived from the original on 15 மே 2013. .

வெளியிணைப்புகள்
---------------

* ஐ.எம்.டி.பி இணையத்தளத்தில் Joe Cornish
**நா. ஆண்டியப்பன்** (பிறப்பு: செப்டம்பர் 19,1947) இவர் ஒரு சிங்கப்பூர் எழுத்தாளராவார். தமிழ்நாடு, புதுக்கோட்டை மாவட்டம் இராங்கியம் எனும் கிராமத்தைப் பிறப்பிடமாகக் கொண்ட இவர் தனது ஆரம்பக் கல்வியைத் தனது ஊரிலேயே கற்றுப் பின்பு, 9வது வயதில் 1956ல் இவரது தந்தையாரால் மலாயாவிலுள்ள தெலுக் ஆன்சன் நகருக்கு அழைத்துச் செல்லப்பட்டு, அங்கு ஆங்கிலோ - சீன ஆங்கிலப் பள்ளியில் மீண்டும் தனது கல்வியை முதல் வகுப்புலிருந்தே ஆரம்பித்தார். அதைத் தொடர்ந்து செயிண்ட் அந்தோணி பள்ளியில் சீனியர் கேம்பிரிட்ஜ் வரை படித்த இவர் பிறகு தமிழகம் வந்து கல்வியைத் தொடர்ந்தார். மதுரை தியாகராசர் கல்லூரியில் தாவரவியலில் இளநிலைப் பட்டமும் பெற்றார்.

தொழில் முயற்சி
--------------

மலேசியாவுக்கு திரும்பிய இவர் சில ஆண்டுகள் வர்த்தகராகவும், பின்பு 1976ல் கோலாலம்பூரில் தமிழ் மலர் நாளிதழில் இணைந்து அதன் துணை நிர்வாக ஆசிரியராகவும், 1983ல் மீண்டும் சிங்கப்பூருக்கு புலம்பெயர்ந்து அங்குள்ள ஒலிபரப்புக் கழகத்தின் தமிழ்ச் செய்திப் பிரிவில் துணை நிர்வாக ஆசிரியராகவும் பணியாற்றியுள்ளார்.

வகித்த பதவிகள்
--------------

சிங்கப்பூர் தமிழ் எழுத்தாளர் கழகத்தின் 1993ல் உறுப்பினராகவும், 1995ல் அதன் செயலாளராகவும் பதவி வகித்துள்ளார்.

இலக்கியப் பணி
-------------

தான் கற்கும் காலத்திலிருந்தே எழுத்துப் பணியில் ஈடுபாடுகாட்டிவந்த இவர் தமக்குத் தமிழ் ஆர்வத்தையூட்டிய பெருமை மதுரை தியாகராசர் கல்லூரியைச் சாரும் எனக் கூறுகிறார். இவரின் முதல் சிறுகதை தமிழ் மலரில் 1967ல் பிரசுரமானது. அதைத் தொடர்ந்து சிறுகதைகள், கவிதைகள், கட்டுரைகள் என பல்துறைகளிலும் பங்களிப்பு நல்கியுள்ளார். பாரதியின் நூற்றாண்டு விழாவை முன்னிட்டு பாஞ்சாலி சபதத்தை நாடகமாக்கி தமிழ் மலரில் தொடராக எழுதிவந்தார்.

எழுதியுள்ள நூல்கள்
------------------

* பாரதியின் பாஞ்சாலி சபதம் (1985)
* வெற்றித் திருமகள் (1993)

பெற்ற விருதுகளும், கௌரவங்களும்
------------------------------

இலக்கிய வேந்தன் பட்டம்

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
காணுயிர் பறவைகள்
**சி. குட்டூர் பறவை ஓவியம்** என்பது தமிழ்நாட்டின் கிருட்டிணகிரி மாவட்டம் காவேரிப்பட்டனத்திற்கு அருகில் உள்ள சி. குட்டூர் என்ற ஊரில் உள்ள குன்றில் மேலுள்ள ஒரு குகையில் கண்டுப்படிக்கப்பட்டுள்ளது. கண்டறியப்பட்ட ஒரு பாறை ஓவியமாகும். வரலாற்று காலத்து முந்தைய பாறை ஓவியங்கள் தமிழ்நாட்டில் ஆயிரத்திற்கும் மேற்பட்ட இடங்களில் கண்டு பிடிக்கப்பட்டுள்ளது. அதில் 90% ஓவியங்கள் கிருட்டிணகிரி மாவட்டத்தில் கண்டறியப்பட்டுள்ளன. இந்த ஓவியம் சுமார் 2500 ஆண்டுகளுக்கு முற்பட்ட பெருங்கற்காலத்தை சார்ந்த காணுயிர் பறவைகளின் பாறை ஓவியமாகும். இந்த ஓவியத்தை கண்டு பிடித்தவர் காவேரிப்பட்டணம் அரசு பெண்கள் மேல் நிலைப்பள்ளியில் உதவித்தலைமையாசிரியராக பணிப்புரியும் திரு. முருகன் ஆவார். இந்த ஓவியத்தை பற்றிய ஆய்வுக்கட்டுரை தொகுக்கப்பட்டு திரு. சுகவனமுருகன் அவரிகளால் பாண்டிச்சேரி மத்திய பல்கலைக்கழத்தில் நடைபெற்ற அகில இந்திய தொல்லியல்த்துறை கருத்தரங்கில் ஆய்வு அறிக்கை சமர்பிக்கப்பட்டது.

மேற்கோள்
--------

* வரலாற்றில் தகடூர் - ஆசிரியர் பெயர் - டாக்டர் கோ.சாந்தலிங்கம்
* கிருஷ்ணகிரி வரலாறு - ஆசிரியர் பெயர் திரு.சுகவன முருகன்
**நவ்ரே** (**Navreh** or **Kashmiri New Year**) காஷ்மீர இந்துக்களின் புத்தாண்டு நாள் ஆகும். சமசுகிருத மொழியின் *நவ வருஷம்* (புத்தாண்டு) என்பதே காஷ்மீர மொழியில் *நவ்ரே* என அழைக்கப்படுகிறது. சித்திரை மாதத்தின் (மார்ச்-ஏப்ரல்) பௌர்ணமி நாளன்று காஷ்மீர புத்தாண்டு நவ்ரே துவங்குகிறது.

நவ்ரே புத்தாண்டு சடங்கு முறைகள்
-------------------------------

நவ்ரே எனும் காஷ்மீரப் புத்தாண்டு அன்று பெரிய தட்டில் உணவு, புதிய மலர்கள், புதிய புல், தயிர், அக்ரூட் போன்ற உலர் பழங்கள், பருப்புகள், எழுது பொருட்கள், தங்கம் மற்றும் வெள்ளி நாணயங்கள், உப்பு, மூலிகை போன்ற பிரசாதம் இறைவனுக்கு படைக்கப்படுகிறது. புத்தாண்டு நாளுக்கு முதல் நாள் இரவில் சமைத்த அரிசி, கோதுமை, ரொட்டி ஆகியவற்றை துணியில் மூடி வைத்திருப்பர். புத்தாண்டு தினத்தன்று, குடும்ப உறுப்பினர்கள் ஒன்று கூடி, மூடி வைத்திருந்த உணவு மூட்டையை அவிழ்த்து, புத்தாண்டு நாளான *நவ்ரே* அன்று அதைப் பார்ப்பார்கள். இது மலையாளிகள் விஷூ புத்தாண்டு பண்டிகை கொண்டாடுவது போன்று உள்ளது.

அரிசி மற்றும் நாணயங்கள் அன்றாட உணவு மற்றும் செல்வத்தைக் குறிக்கின்றன. எழுதுபொருட்கள் கற்றலுக்கான தேடலை நினைவூட்டுகிறது. கண்ணாடி நமது நினைவுகளைப் பின்னோக்கிப் பிரதிபலிக்கிறது. மூலிகை வாழ்க்கையின் கசப்பான அமசங்களை நினைவூட்டுகிறது. உணவைப் பார்த்த பிறகு, சூரிய பகவானுக்கு நன்றி தெரிவிக்கும் அடையாளமாக நீர் நிலைகளில் ஒரு வால்நட் பருப்பை வீசுகிறார்கள். பின்னர் குடும்ப்பத்தினர் கோயிலில் உள்ள அம்மனுக்கு நெய்யில் மஞ்சள் சாதம் படையலிட்டு, வணங்கி வாழ்த்து பெறுகின்றனர்.

இதனைய்ம் காண்க
--------------

* காஷ்மீர பண்டிதர்கள்
* காஷ்மீர இந்துக்கள்
* காஷ்மீரி மொழி

மேற்கோள்கள்
-----------

1. ↑  "Navreh The New Year Day in Kashmir".
2. ↑  Crump, William D. (2014), Encyclopedia of New Year's Holidays Worldwide, MacFarland, page 114-115

மேலும் படிக்க
-------------

* Toshkhani, S.S. (2009). Cultural Heritage of Kashmiri Pandits. Pentagon Press.
* Robert Sewell (15 March 2010). *The Indian Calendar – With Tables for the Conversion of Hindu and Muhammadan Into A. D. Dates, and Vice Versa*. Read Books Design. பன்னாட்டுத் தரப்புத்தக எண்:978-1-4455-3119-9. .
**சகுரா மற்றும் தெங்போரா படுகொலை** (*Zakoora and Tengpora massacre*) 1990 ஆம் ஆண்டு மார்ச்சு மாதம் 1 அன்று இந்தியாவின் சிறீநகரில் உள்ள சகுரா மற்றும் தெங்போரா பகுதிகளில் நடைபெற்றது. காசுமீரில் பொது வாக்கெடுப்பு தொடர்பான ஐக்கிய நாடுகளின் தீர்மானத்தை அமல்படுத்தக் கோரி போராடியவர்கள் 26 பேர் இந்நிகழ்வில் இந்தியப்படை வீரர்களால் கொல்லப்பட்டனர். 14 பேர் காயமடைந்தனர். காசுமீர் மீதான அவசர நடவடிக்கைக்கு பன்னாட்டு மன்னிப்பு அவை அமைப்பு மேல்முறையீடு செய்ய இச்சம்பவம் வழிவகுத்தது.

இதையும் காண்க
-------------

* கௌவகடல் படுகொலை

மேற்கோள்கள்
-----------

1. ↑  Tariq Ali; Bhatt, Hilal; Angana P. Chatterji; Pankaj Mishra; Arundhati Roy (2011). *Kashmir: The Case for Freedom*. Verso Books. பக். xii. பன்னாட்டுத் தரப்புத்தக எண்:9781844677351. .
2. ↑  Gossman, Patricia (1991). *Human Rights in India: Kashmir Under Siege*. Human Rights Watch. பக். 59–60. பன்னாட்டுத் தரப்புத்தக எண்:9780300056143.
3. ↑  Maheshwari, Anil (1993). *Crescent over Kashmir: Politics of Mullaism*. Rupa & Co.. பக். 172–173. பன்னாட்டுத் தரப்புத்தக எண்:9788171671571.
ஒரு இணைகரம்.
**இணைகரம்** என்பது நான்கு பக்கங்களைக் கொண்ட ஒரு தள வடிவமாகும். இதன் இரண்டு சோடி எதிர்ப் பக்கங்களும் ஒன்றுக்கொன்று இணையாகவும் (சமாந்தரமாகவும்), சம நீளம் கொண்டவையாகவும் இருக்கும். அத்துடன் இணைகரத்தின் எதிர்க் கோணங்கள் ஒன்றுக்கொன்று சமமாக இருக்கும். ஒவ்வொரு இணைகரமும் ஒரு பல்கோணமாகும். மேலும் குறிப்பாக ஒரு நாற்கரம் ஆகும்.

வேறு வடிவில் சொல்வதானால் சம நீளமான, இரட்டை சமாந்தரக் கோடுகளால் அடைக்கப் பெற்ற வடிவம் இணைகரம் ஆகும், கோணங்கள் செங்கோணம் என்று வரும்போது அவ்விணைகரம் செவ்வகம் என்றும், கோணங்கள் செங்கோணங்களாகவும் அத்துடன், அயற்பக்கங்களும் சமனாக வரும்போது அவ்விணைகரம் சதுரம் என்றும் அழைக்கப்படும்.

இயல்புகள்
=========

* எதிரெதிர் பக்கங்கள் சமமானவை.
* எதிரெதிர் கோணங்கள் சமமானவை.
* எதிர்ப்பக்கங்கள் ஒருபோதும் இணைவதில்லை.
* இணைகரத்தின் மூலைவிட்டங்கள் ஒன்றையொன்று சமமாக வெட்டும்.
* இணைகரத்தின் பரப்பளவானது அடிப்பக்கத்தை செங்குத்துயரத்தால் பெருக்கி வரும் பெறுமானமாகும்.
* இணைகரத்தின் பரப்பளவானது மூலைவிட்டங்களால் ஏற்படும் இரு முக்கோணங்களின் பரப்பளவின் கூட்டுத் தொகையாகும்.

வகைகள்
======

* செவ்வகம் - கோணங்களை செங்கோணமாகக் கொண்ட இணைகரம்

* சாய்சதுரம் - நான்கு பக்கங்களும் சமமாகக் கொண்ட இணைகரம்.

சாய்சதுரங்கள்
* சதுரம் - கோணங்கள் செங்கோணங்களாகவும், நான்கு பக்கங்களும் சமமாகவும் கொண்ட இணைகரம்.

இணைகரத்தின் பரப்பளவு
====================

இணைகரத்தின் பரப்பளவானது அடிப்பக்கத்தை செங்குத்துயரத்தால் பெருக்கி வரும் பெறுமானமாகும்.
  
A = B X H 

நீல நிறத்தில் உள்ளதே இணைகரத்தின் பரப்பளவு
**சகேல் புதர் சிட்டுக்குருவி** (*Sahel bush sparrow*)(*ஜிம்னோரிசு தென்டாட்டா*) அல்லது **புதர் பெட்ரோனியாே** , *பசாரிடே* குடும்பத்தில் உள்ள ஒரு பறவைச் சிற்றினம் ஆகும். இது ஆப்பிரிக்காவில் மொரிட்டானியா முதல் கினியா வரையிலும், கிழக்கே எரித்திரியா வரையிலும், தென்மேற்கு அரேபியத் தீபகற்பத்திலும் இதன் இயற்கையான வாழ்விடங்களான வறண்ட சவன்னா மற்றும் மிதவெப்பமண்டல அல்லது வெப்பமண்டல உலர் புதர் நிலங்களில் காணப்படுகிறது.

விளக்கம்
--------

சகேல் புதர்க்குருவி ஒரு பெரிய, கூம்பு வடிவ அலகினையும் சிறிய வாலினையும் கொண்ட சிறிய பறவை ஆகும். இது சுமார் 13 cm (5 அங்) நீளம் வரை வளரும். ஆண் பறவை சாம்பல் நிற கொண்டையினைக் கொண்டுள்ளது. இது அகலமான ஆனால் ஒழுங்காக வரையறுக்கப்படாத சிவப்பு-பழுப்பு தலை முடி கொத்தினையும் சாம்பல்-பழுப்பு முகம் மற்றும் தொண்டையினையும், வெள்ளை கழுத்துப்பட்டையினையும் கொண்டுள்ளது. இனப்பெருக்க காலத்தில் ஆணின் அலகு கருப்பாக இருக்கும். ஆனால் ஆண்டின் பிற்பகுதியில் கொம்பு நிறத்தில் இருக்கும். மேல் பாகங்கள் மற்றும் வாலில் உள்ள இறகுகள் பழுப்பு நிறத்தில் காணப்படும். தொண்டையின் மேல் பகுதியில் மஞ்சள் நிறப் புள்ளி உள்ளது. மேலும் மார்பகம் நுரை-குஞ்சமும், வயிற்றில் இது வெண்மையாகவும் காணப்படும். பெண் பறவை ஆண் பறைவையினை போன்று காணப்படும். ஆனால் சாம்பல் நிற தலை முடி மற்றும் முகத்தை விட பழுப்பு நிறமானது. ஆண்டு முழுவதும் கொம்பு நிற அலகினையும் இரண்டு வெள்ளை இறக்கை பட்டைகளையும் கொண்டுள்ளன. இளம் பறவைகளில் வேறுபாடு இல்லை.

பரவலும் வாழிடமும்
-----------------

செனகலிலிருந்து எரித்திரியா மற்றும் யேமன் வரை பரந்து விரிந்திருக்கும் ஆப்பிரிக்காவின் சகேல் பகுதி முழுவதும் பரந்த பகுதியிலான பொருத்தமான வாழ்விடத்தில் இந்த புதர்க்குருவி காணப்படுகிறது. இதன் வாழ்விடம் பொதுவாகப் பகுதி வறண்ட 1,700 m (5,600 அடி) பகுதியாகும்.

நிலை
----

இந்த சிற்றினம் மிகவும் பரந்த வரம்பைக் கொண்டுள்ளது. இதன் வாழிட வரம்பின் சில பகுதிகளில் பொதுவானதாக விவரிக்கப்படுகிறது. இதன் எண்ணிக்கை நிலையானது மற்றும் குறிப்பிட்ட அச்சுறுத்தல்கள் எதுவும் அடையாளம் காணப்படவில்லை. எனவே பன்னாட்டு இயற்கைப் பாதுகாப்புச் சங்கம் இதன் பாதுகாப்பு நிலையை "தீவாய்ப்புக் கவலை குறைந்த இனம்" என்று மதிப்பிட்டுள்ளது.

மேற்கோள்கள்
-----------

1. 1 2  BirdLife International (2016). "*Gymnoris dentata*". *IUCN Red List of Threatened Species* **2016**: e.T22718303A94575191. doi:10.2305/IUCN.UK.2016-3.RLTS.T22718303A94575191.en.. பார்த்த நாள்: 13 November 2021.
2. ↑  Summers-Smith, D. (2019). "Sahel Bush-sparrow (*Gymnoris dentata*)". *Handbook of the Birds of the World Alive*. Lynx Edicions, Barcelona. 31 May 2019 அன்று பார்க்கப்பட்டது.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27075715
* விக்கியினங்கள்: Gymnoris dentata
* ADW: Gymnoris\_dentata
* Avibase: 969A369C6D24E26B
* BioLib: 27687
* BirdLife: 22718303
* BOLD: 858269
* ஈபேர்டு: buspet1
* GBIF: 6100967
* ITIS: 916523
* IUCN: 22718303
* என்.சி.பி.ஐ: 187442
* Xeno-canto: Gymnoris-dentata

 |
**சந்திரஹாசம்** என்பது தமிழ் மன்னர்களான பாண்டியர்களின் குலவாளாகவும், இந்து தொன்மவியலில் சிவபெருமானின் வாளாக சந்திரஹாசம் கருதப்படுகிறது.

பாண்டியர்களின் குலவாள்
----------------------

பாண்டியர்கள் தங்கள் குலத்து அரச வாளான சந்திரஹாசத்தினை தலைமுறை தலைமுறையாக தங்கள் உயிரினும் மேலாக காத்து வந்தனர் என்றும் சந்திரஹாசம் என்கிற மீன்கள் துள்ளும், அந்த வாளியினை வைத்திருப்பவன் மட்டுமே பாண்டிய நாட்டின் மன்னனாக மக்களால் ஏற்கப்படுவான் என்பது மதுராவிஜயம் என்கிற சமஸ்கிருத நூலில் ராணி கங்கா தேவி குறிப்பிடுகிறார். 

அரசவாளாக பாண்டியர்களால் கொண்டாடப் பட்டதால், இந்த வாளுக்கு நெடிய வரலாறு உள்ளது.

சந்திரஹாசம் அல்லது வாளோர் குலம் என அழைக்கப்பட்ட குலத்தினர் இந்த சந்திரஹார வாளினை பாதுகாத்து வந்தார்கள் என்றும் தற்போதும் வாளினை பாதுகாத்து வருகிறார்கள் என்றொரு நம்பிக்கை உள்ளது.

சொல்லிலக்கணம்
-------------

சோழர்கள் தங்களை சூரியகுலம் என்று அழைத்துகொள்வார்கள். பாண்டியர்கள் தங்களை சந்திர குலம் என்று அழைத்துக்கொள்வார்கள், அதனால் பாண்டியர்களின் குலவாள் சந்திரஹாசம் என்கிற பெயருடன் திகழ்ந்தது என்றும் கங்காதேவி தனது மதுராவிஜயம் நூலில் கூறுகிறார்.

இந்து இதிகாசத்தில்
------------------

இந்து சமய இதிகாசங்களான இராமாயணம், மகாபாரதம் ஆகியற்றில் இந்த சந்திரஹாசம் வாளைப் பற்றிய குறிப்புகள் உள்ளன.

இராமாயணம் சிவபெருமானின் வாளின் பெயர் சந்திரஹாசம் என்கிறது. இராவணனின் தவத்தினால் சிவபெருமானினடமிருந்து சந்திரஹாச வாளைப் பெறுகிறான். சீதையை கவர்ந்து செல்கையில் அவனை தடுக்கும் ஜடாயுவை இந்த வாளால் வெட்டுகிறான். தவறான செயலுக்கு தன்னைப் பயன்படுத்தியதால், இராவணனை விட்டு சிவபெருமானிடம் சந்திரஹாசம் வந்து, பாவம் போக்கியது.

சந்திரஹாசம் என்கிற பெயர் வியாசர் எழுதிய மகாபாரதத்தில் ஹஸ்தினாபுர அரண்மனையின் பெயராக குறிப்பிடப்படுகிறது.

புதினத்தில்
-----------

சு.வெங்கடேசன் எழுதிய காவல் கோட்டம் என்கிற 2011ஆம் ஆண்டு சிறந்த புதினத்திற்கான சாகித்ய அகாதெமி விருது பெற்ற புதினத்தில் சந்திரஹாசம் பற்றிய குறிப்புகள் உள்ளன.

இந்த சந்திரஹாசம் வாளிற்காக பாண்டிய குலத்திரையிடையை நிகழும் போராட்டத்தினை விகடன் பிரசுரம் சித்திக்கதை புதினமாக வெளியிட்டது.

மேற்கோள்
--------

1. 1 2   பக்தி கதைகள்
2. ↑  "Varalaaru - A Portal For South Asian History".
3. ↑  "Dinakaran - தன்னுயிர் புகழ்க்கு விற்ற சடாயு". 2015-01-23 அன்று மூலம் பரணிடப்பட்டது. 2016-06-28 அன்று பார்க்கப்பட்டது.
4. ↑  Vikatan. "Chandrahasam".
**சந்திரஹாசம்** என்பது சு. வெங்கடேசனின் கதையில் க. பாலசுப்ரமணியத்தின் வரைகலையில் வெளிவந்த வரைகலை புதின நூல் ஆகும். இதனை விகடன் பிரசுரம் 2016 மார்ச் 10 அன்று வெளியிட்டது. இது தமிழில் வெளிவந்த முதல் சித்திரக்கலை புதினம் ஆகும். இதற்கு முன்பு தமிழ் திரைப்பட இயக்குநர் ஜே.எஸ்.நந்தினியின் மாத்தி யோசி சித்திரக்கலை புதினம் மின்நூலாக வெளிவந்தது. அச்சு வடிவம் பெறவில்லை.

சொல்லிலக்கணம்
-------------

சந்திரஹாசம் என்பது சிவபெருமானால் இராவணனுக்குத் தரப்பட்ட வாளாகும்.  இந்த வாளினைக் கொண்டு சடாயுவை வெட்டியதால், இராவணனிடமிருந்து இந்த வாள் மறைந்தது.

வெளியீடு
--------

சந்திரஹாசம் நூலினைச் சாகித்ய அகாதமி விருது பெற்ற சு. வெங்கடேசன் எழுதியுள்ளார், க.பாலசுப்ரமணியம் இதற்கு ஓவியங்களை வரைந்துள்ளார்.

முதல் பாகத்தினை 30 நவம்பர் 2015-இல் வெளியிட்டனர். இப்புத்தகம் ஐம்பது ஆயிரம் பிரதிகளுக்கும் மேல் முன்பதிவு செய்யப்பட்டது. இந்நூல் வரைகலை புத்தகமாக வெளியிடப்பட்டுள்ளது.

கதைச் சுருக்கம்
---------------

இப்புதினம் பாண்டியர்களையும் அவர்களின் குல வாளான சந்திரஹாசத்தினயும் பற்றிய புதினமாகும்.

பாகங்கள்
--------

இந்நூல் தொகுப்பு மூன்று பாகங்கள் கொண்டதாகும். முதல் பாகம் சகோதர யுத்தம், இரண்டாம் பாகம் மதுரா வியூகம்.

### சகோதர யுத்தம்

சந்திரஹாசம் நூல் தொகுதியின் முதல் பாகம் சகோதர யுத்தம் ஆகும். இத்தொகுப்பு குலசேகர பாண்டியன் மற்றும் அவனது இரு மகன்களான சுந்தர பாண்டியன், வீரபாண்டியன் மூவரையும் சுற்றி நடைபெறும் கதையாகும். இலங்கைப்போரில் தொடங்கி, மாலிக்கபூரின் வருகையுடன் இந்தப் பாகம் முடிவு பெறுகின்றது. மார்க்கோபோலோவின் வருகை பற்றிய குறிப்புகளும் இத்தொகுப்பில் உள்ளது.

முதல் தொகுதி கீழ்காணும் நான்கு பகுதிகளைக் கொண்டது.

1. இலங்கைப் போர்
2. அங்குசம்
3. நாகரீகத்தின் முகம்
4. மணிமுடி

ஆதாரங்கள்
---------

1. ↑  பாண்டியர் வம்சத்து வாள், ஜி. சரவணன் கீற்று தளம் - சனவரி 30 2016
2. ↑  மாத்தி யோசி-கிராபிக்ஸ் நாவல்
[*தொடர்பிழந்த இணைப்பு*], தினகரன் 2016-01-11 An epic venture, warts and all
3. ↑

வெளியிணைப்புகள்
---------------

* புத்தகத்தின் அறிமுக தளம்
* விகடன் பிரசுரம்
* தி இந்து ஆங்கிலத்தில் சந்திரஹாசம் பற்றிய செய்தி
அணுக்களின் வெளிப்புற வலயத்தில் (விட்டத்தில்) சுற்றும் எதிர்மின்னிகளுக்கு **இணைதிறன் எதிர்மின்னி** அல்லது **வலுவளவு எதிர்மின்னி** (valence electron) என்று பெயர். ஓர் அணு மற்றொரு அணுவுடன் இணைந்து சேர்மமாகும் (மூலக்கூறு ஆகும்) பொழுதோ பிறவாறு வேதியியல் வினைகளில் பங்கு கொள்ளும்பொழுதோ இந்த புற வலய எதிர்மின்னிகள் பங்கு கொள்வதால் இவற்றை இணைதிறன் எதிர்மின்னிகள் என அழைக்கப்படுகின்றன. இவற்றை இயை எதிர்மின்னிகள் என்றும், இவ் எதிர்மின்னிகள் உள்ள புற வலயத்தை இயைனி வலயம் என்றும் அழைக்கப்படும். அணுவின் வெளிப்புற வலயத்தில் நிரம்பி இருக்ககூடிய எல்லா இணைதிறன் எதிர்மின்னிகளும் ஓரணுவில் இருந்துவிட்டால், அவ்வணு தன் இணைதிறன் எதிர்மின்னிகளை மற்ற அணுக்களோடு வினை புரிவதற்கு தராது. இயைனி வலையத்தில் அது கொள்ளக்கூடிய எதிர்மின்னி எண்ணிக்கையினும் குறைவாக எதிர்மின்னிகள் இருந்தால் மட்டுமே எதிர்மின்னிகளை ஏற்றோ, இழந்தோ வேதிப் பிணைப்புகள் ஏற்படுகின்றன. புற வலயத்தில் அதிக அளவாகக் கொள்ளக்கூடிய எதிர்மின்னிகளின் எண்ணிக்கை அணுக்களின் வகைகளைப் பொருத்தது.

இணைதிறன் எதிர்மின்னிகள்
-----------------------

ஈலியம் அணு (ஒப்பளவு இல்லாத படம்))**ஈலியம் அணுவின் ஒப்புரு**  
இந்த ஈலியம் அணுவில் இரண்டு எதிர்மின்னிகள் புற வலயத்தில் காட்டப்பட்டுள்ளன. இவ்வணுவின் கருவின் இரண்டு நேர்மின்னிகளும், இரண்டுநொதுமி (நியூட்ரான்)களும் உள்ளன. இருக்கும் இரண்டு எதிர்மின்னிகளும் புற வலயத்தில் உள்ளன. இந்த முதல் புறவலயம் இரண்டே இரண்டு ஏதிர்மின்னிகளைத்தான் கொள்ளவல்லன. ஆகவே இப் புற வலயம் நிரம்பி உள்ளது.
எவ்வளவு இயைனி எதிர்மின்னிகள் அல்லது இணைதிறன் எதிர்மின்னிகள் அதிக அளவாக புற வலயத்தில் இருக்க முடியும் என்பது அது தனிம அட்டவணையில் எந்த நெடுங்குழுவில் உள்ளது என்பதைப் பொருத்தது. பிறழ்வரிசை மாழை அணுக்களைத்தவிர மற்ற அணுக்கள் அவை இருக்கும் இருக்கும் நெடுங்குழுவைக்கொண்டு முடிவு செய்யலாம். 

| தனிம அட்டவணை நெடுங்குழு | இணைதிறன் எதிர்மின்னிகள் |
| --- | --- |
| நெடுங்குழு 1 (I) (கார மாழைகள்) | 1 |
| நெடுங்குழு 2 (II) (காரக்கனிம மாழைகள்) | 2 |
| நெடுங்குழுக்கள் 3-12 (பிறழ்வரிசை மாழைகள்) | #\* |
| நெடுங்குழு 13 (III) (போரான் குழு) | 3 |
| நெடுங்குழு 14 (IV) (கரிமக் குழு) | 4 |
| நெடுங்குழு 15 (V) (நைதரசக் குழு) | 5 |
| நெடுங்குழு (VI) (சால்க்கோச்சென்கள்) | 6 |
| Group 17 (VII) (ஆலசன்கள்) | 7 |
| Group 18 (VIII or 0) (நிறைம வளிகள்) | 8\*\* |

*\* பிறழ்வரிசை மாழைகளில் உள்ள இயைனி எதிர்மின்னிகளை கணக்கிட பொதுவான முறை பயன்படாது. இதற்கு மாறாக டி-வலைய எதிர்மின்னி எண்ணிக்கையைக் (d electron count) கொண்டு அளவிடுகிறார்கள்*

*\*\* ஈலியத்தைத் தவிர - இதில் இரண்டே இரண்டு இணைதிறன் எதிர்மின்னிகள்தாம் உள்ளன.*
பனை மரத்தின் உச்சியில் ஓலைகள் அமைந்துள்ள விதம்
பனை மரத்தின் இலை **பனையோலை** (பனை + ஓலை) எனப்படும். பனையோலை விசிறி போன்ற வடிவத்தையுடையது. ஏறத்தாழ ஐந்து அடி விட்டம் கொண்டதாக இருக்கும். பனம் மட்டை அல்லது பனை மட்டை என்று அழைக்கப்படும் இதனுடைய காம்பு உறுதியானது, அரை வட்ட வடிவமான குறுக்கு வெட்டுமுகம் கொண்டது. அத்துடன் இதன் விளிம்புகளில் கருநிறமான, வாளின் பற்கள் போன்ற அமைப்பு உள்ளது இது *கருக்கு* எனப்படும். 20 ஆம் நூற்றாண்டின் ஆரம்பத்தில் யாழ்ப்பாணத்தில் வாழ்ந்த சோமசுந்தரப் புலவர் இந்தக் கருக்கை மன்னர்களின் வாளுக்கு ஒப்பிட்டு

|  |  |  |
| --- | --- | --- |
| "| *உருக்கு வாளேந்திப் பகைசெற் றுலகினை*
*ஓம்பும் மணிமுடி மன்னவன் போல்*
*கருக்கு வாளேந்திக் கலியை அழித்திந்தக்*
*காசினியைக் காக்கும் ஞானப் பெண்ணே..* | "|
| — சோமசுந்தரப் புலவர் |

என்று இலக்கியச் சுவையுடன் பாடியுள்ளார்.

மறைப்பு வேலியொன்றில் பயன்படுத்தப்பட்டுள்ள பனையோலைகள்.
பனையோலைக் குருத்து இள மஞ்சள் நிறம் கொண்டது. விரிந்து முதிரும் போது கரும் பச்சை நிறமாகத் தோற்றமளிக்கும். காய்ந்து விழும் நிலையிலுள்ள ஓலைகள் மண்ணிறமாக ஆகி விடுகின்றன.

பயன்கள்
-------

வேலிகளில் பனம் மட்டைகளின் பயன்பாடு.
ஒவ்வொரு நிலையிலும் இவ்வோலைக்கு வெவ்வேறு பயன்கள் உள்ளன. குருத்தோலைகளை வெட்டிக் காய விட்டு அதனைப் பயன்படுத்திப் பல விதமான கைப்பணிப் பொருட்கள் செய்யப்படும். பச்சை ஓலைகள் மாடுகளுக்கு உணவாவதுடன், வேலியடைத்தல், கூரை வேய்தல், முறம் செய்தல் போன்றவற்றுக்குப் பயன்படுத்தப் படுகின்றன. மட்டைகளும், வேலியடைத்தல், குடிசைகள் அமைத்தல், பலவகை நார்களின் உற்பத்தி ஆகியவற்றில் உதவுகின்றன. காய்ந்து விழும் ஓலைகளும் பயிர்களுக்கு உரமாகின்றன.

படத் தொகுப்பு
-------------

* பனைப்பாய்பனைப்பாய்
* பாயின் பின்னல்பாயின் பின்னல்
* பனைத்தட்டுபனைத்தட்டு
* இடியாப்பத்தட்டுஇடியாப்பத்தட்டு
* பனைக்கூடைபனைக்கூடை
* பனைக்கூடைபனைக்கூடை
* பனைக்கூடைபனைக்கூடை
* விழாக்களின் போது அலங்கரிக்கப் பயன்படும் பனையோலைக் கிளிவிழாக்களின் போது அலங்கரிக்கப் பயன்படும் பனையோலைக் கிளி

மேற்சான்றுகள்
-------------

* தோட்டக்கலை: மலைத்தோட்டப் பயிர்கள்: பனை
**இணைமணிமாலை** என்பது, பிரபந்தம் எனப்படும் தமிழ்ச் சிற்றிலக்கிய வகைகளுள் ஒன்று ஆகும். இவ்வகைச் சிற்றிலக்கியத்தின் இலக்கணம் தொடர்பில் பாட்டியல் நூல்கள் தமக்குள் வேறுபடுகின்றன. சில நூல்கள் வெண்பாவும் அகவலும் மாறிமாறி வர அந்தாதியாக அமையும் நூறு பாடல்கள் கொண்டதே இணைமணிமாலை என்று கூற, இலக்கண விளக்கம் என்னும் நூல் "வெண்பாவும் அகவலும் வெண்பாவும் கலித்துறையுமாக இரண்டிரண்டாக இணைத்து வெண்பா அகவல் இணைமணிமாலை, வெண்பாக் கலித்துறை இணைமணிமாலை என நூறுநூறு அந்தாதித் தொடையாக வரப்படுவது இணைமணிமாலை என்கிறது.

குறிப்புகள்
-----------

1. ↑  நவநீதப் பாட்டியல், பாடல்
2. ↑  இலக்கண விளக்கம் பொருளதிகாரம் - பாட்டியல், பாடல் 818

உசாத்துணைகள்
------------

* நவநீத நடனார், எஸ். கலியாண சுந்தரையரும் எஸ், ஜி. கணபதி ஐயரும் (பதிப்பாசிரியர்கள்), கலித்துறைப் பாட்டியல் என்னும் நவநீதப் பாட்டியல்
* கோபாலையர், தி. வே. (பதிப்பாசிரியர்), வைத்தியநாத தேசிகர் இயற்றிய இலக்கண விளக்கம் பொருளதிகாரம் - பாட்டியல், திருவையாறு.
* சுந்தரமூர்த்தி, கு. (பதிப்பாசிரியர்), முத்துவீரியம் பரணிடப்பட்டது 2010-07-16 at the வந்தவழி இயந்திரம்

இவற்றையும் பார்க்கவும்
----------------------

* பாட்டியல்
**சந்திரா** (*Chandra*) இது 2014 ஆம் ஆண்டு திரைக்கு வந்த ஒரு கற்பனை சரித்திரப்படம் ஆகும். இந்த திரைப்படம் தமிழ் மற்றும் கன்னடம் மொழிகளில் தயாரிக்கப்பட்டது. இந்த திரைப்படத்தை இயக்கியிருப்பவர் நடிகர், இயக்குனர், மாடல், சமூகநலவாதி என பன்முகங்களை கொண்ட **ரூபா அய்யர்.** கற்பனை காதல் கதையாக எழுதி இயக்கியிருக்கிறார். இந்த திரைப்படத்தில் கதாநாயகியாக சிரேயா சரன் மற்றும் கதாநாயகனாக **பிரேம் குமார்** நடித்துள்ளார்கள். ஒரு முக்கிய கதாபத்திரத்தில் கணேஷ் வெங்கட்ராமன் மற்றும் விவேக் நடிக்கின்றார்கள். இத்திரைப்படம் 27 சூன் 2013 அன்று கன்னடம் மொழியிலும் 14 பெப்ரவரி 2014 அன்று தமிழிலும் வெளியிடப்பட்டுள்ளது.

கதைச்சுருக்கம்
--------------

இந்த திரைப்படம் ஒரு இளவரசியின் கடந்த தலைமுறை காதல் வாழ்க்கையை மையமாக எடுக்கப்பட்டுள்ளது.

நடிகர்கள்
---------

* சிரேயா சரன் - மகாராணி அம்மன்மணி சந்திரவதி
* பிரேம் குமார் - சந்திரஹாசா
* கணேஷ் வெங்கட்ராமன்
* விவேக்
* கிரிஷ் கர்னாட்
* சுகன்யா
* ஸ்ரீநாத்
* சுமித்ரா
* ரம்யா கிருஷ்ணன் - சிறப்பு தோற்றம்
* எஸ். பி. பாலசுப்பிரமணியம் - சிறப்பு தோற்றம்
* யாஷ் - சிறப்பு தோற்றம்

வெளியீடு
--------

இந்த திரைப்படம் கன்னட மொழியில் 2013 சூன் 27 இல் வெளியிடப்பட்டு நல்ல விமர்சனங்கள் பெற்றதுடன் வணிக வெற்றியும் அடைந்தது. அதே நேரத்தில் அதிக வசூல் செய்த கன்னடத் திரைப்படங்களில் ஒன்றானது.

மேற்கோள்கள்
-----------

வெளி இணைப்புகள்
---------------

* இணையதள திரைப்பட தரவுத்தளத்தில் *Chandra*
* Poetry in motion: 'Chandra' Kannada movie review (Read in Oneindia Kannada)
* Technically Brilliant : 'Chandra' movie review பரணிடப்பட்டது 2014-02-28 at the வந்தவழி இயந்திரம்
**இலங்கைக்கான ஐ.நா. நிபுணர் குழு** இலங்கையில் நடந்த போரின் இறுதிப்பகுதியில் இடம்பெற்றதாகக் குற்றம்சாட்டப்படும் சர்வதேசமனித உரிமைகள்,மனிதாபிமானச்சட்ட மீறல்கள் என்பவைக்கான பொறுப்புப்பற்றிய விடயங்கள் குறித்து ஐ.நா.செயலாளர் நாயகம் பான்கீ மூன் அவர்களுக்கு ஆலோசனை கூறுவதற்காக அமைக்கப்பட்ட ஆலோசனைக் குழுவாகும். இதற்கு வழங்கப்பட்டுள்ள அதிகாரம் ஆலோசனை வழங்குவது மட்டுமே. அது இலங்கையைக் கட்டுப்படுத்தாது. இந்தக்குழுவினர் இலங்கைக்குள் நுழைவதற்கு இலங்கைஅரசு அனுமதி மறுத்துள்ளது.

வரலாறு
------

இந்த நிபுணர்குழு முதலில் 2010 யூன் 22இல் நியமிக்கப்பட்டது.அது தனது பணியை 2010 செப்ரெம்பரில் ஆரம்பித்தது.பொதுமக்களிடமிருந்து முறைப்பாடுகள் 2010 ஒக்ரோபர் நடுப்பகுதியில் கோரப்பட்டது.அதற்கான முடிவுத்திகதி 2010 டிசெம்பர் 15 ஆகும்.இக்குழுவிற்கான நான்குமாதப் பதவிக்காலம் 2011 சனவரி நடுப்பகுதியில் முடிவடைகிறது.

குழு உறுப்பினர்கள்
------------------

இந்த நிபுணர் குழுவில் யஸ்மின் சூகா, மார்சுகி டருஸ்மன், ஸ்ரிவன் ரற்னர் ஆகியோர் இடம்பெறுகின்றனர். திருமதி சூகா முன்பு தென்னாபிரிக்காவின் உண்மை, நல்லிணக்க ஆணைக்குழுவில் உறுப்பினராகப் பணிபுரிந்தவர். திரு.மார்சுகி இந்தோனேசியக்குடியரசின் சட்டவாளர்நாயகமாக 1999-2001 காலப்பகுதியில் கடமையாற்றியவர். இவர் இந்தோனேசியாவின் தேசிய மனித உரிமை ஆணைக்குழுவின் உறுப்பினராக இருந்தவர், ஐ.நா.வின் இரு உண்மைகாண் செயற்பாட்டிலும் பங்குபற்றியவர்.பேராசிரியர் ஸ்ரிவன் ரற்னர் மிசிகன் பல்கலைக்கழக சட்டப்பள்ளியில் சட்டத்துறைப் பேராசிரியராக இருப்பவர்.

ஆராய்வு எல்லை
-------------

அவர்கள் வெளியிட்ட ஊடகஅறிக்கையில் அதன் அதிகார எல்லைகள் பின்வருமாறு குறிப்பிடப்பட்டுள்ளது: "இந்தக்குழுவினர் இலங்கையில் இடம்பெற்றதாகக் குற்றம்சாட்டப்படும் ஏதாவது சட்டமீறல்களின் இயல்புகள், அவற்றின் அளவுகளைக் கவனத்தில்கொண்டு அவற்றிற்கான பொறுப்பைத் தீர்மானிக்கும் வழிமுறைக்கேற்பப் பிரயோகிக்கக்கூடிய சர்வதேசத் தராதரங்கள், ஓப்பீட்டுஅனுபவங்கள் என்பவற்றை ஆராய்வர். இந்தக்குழு செயலாளர்நாயகத்திற்கு ஆலோசனை வழங்குவதற்கானது; அது விசாரணைசெய்யும் அல்லது உண்மைகாண் குழுவல்ல."

முறைப்பாடுகள் சமர்ப்பித்தல்
---------------------------

ஐ.நா. நிபுணர்குழுவினர் எவரிடமிருந்தும் தமது விசாரணைக்குரியதான முறைப்பாடுகளைக் கோரியுள்ளனர்.இதனை மின்னஞ்சல்மூலம் மட்டுமே, 2010 டிசெம்பர் 15ந்திகதிக்கு முன்பாக அனுப்பவேண்டும்.

எதிர்பார்க்கப்படும் விளைவுகள்
-----------------------------

இலங்கையில் இடம்பெற்றதாகக் குற்றம்சாட்டப்படும் மனிதஉரிமை மீறல்கள், போர்க்குற்றங்கள் பற்றி பக்கச்சார்பற்ற சர்வதேசவிசாரணை இடம்பெறவேண்டுமென இக்குழுவினர் சிபாரிசு செய்யலாம். அல்லது அவர்கள் வெறுமனே இலங்கை அரசாங்கம் தனது மனித உரிமைக்கான பொறுப்புகளை எவ்வாறு மேம்படுத்தலாம் என்பதற்கான சிபாரிசுகளை வழங்கலாம்.

அறிக்கை
-------

முதன்மைக் கட்டுரை: இலங்கைக்கான ஐ.நா. நிபுணர் குழு அறிக்கை
**வங்கவீதி மோகனா ரங்க ராவ்** *(Vangaveeti Mohana Ranga Rao)* (1948 சூலை 4 – 1988 திசம்பர் 6) **ரங்கா** என்றும் அழைக்கப்படும் இவர், ஆந்திராவின் விஜயவாடாவில் ஒரு இந்திய தேசிய காங்கிரசு அரசியல்வாதி ஆவார்.  விஜயவாடா கிழக்கு (சட்டமன்றத் தொகுதி) சட்டமன்றத்தின் உறுப்பினராகப் பணியாற்றினார். 

இவரது மூத்த சகோதரர், மூத்த வங்கவீதி ராதா கிருட்டிண ராவ், இந்தியப் பொதுவுடைமைக் கட்சியின் செயலாளர் விஜயவாடாவின் சலசனி வெங்கட ரத்தினத்துடன் தொடர்பு கொண்டிருந்தார்.  இருப்பினும், விஜயவாடா போக்குவரத்து வணிகத்தில் ஒரு பிடிப்பைப் பெற இருவருக்குமடையே மோதல்கள் எழுந்தன. 

விஜயவாடாவில் உண்ணாவிரதத்தில் ஈடுபட்டிருந்த இவர் கொல்லப்பட்டார். இவரது படுகொலை கிருஷ்ணா,குண்டூர் மற்றும் கோதாவரி மாவட்டங்களில் பெரிய அளவிலான கலவரங்களுக்கு வழிவகுத்தது.

தனிப்பட்ட வாழ்க்கை
------------------

மோகனா ரங்கா 1947 சூலை 4 ஆம் தேதி ஆந்திராவின் கிருஷ்ணா மாவட்டத்தில் அமைந்துள்ள உய்யூருவுக்கு அருகிலுள்ள காட்டூரில் பிறந்தார். மோகனா ரங்கா சென்னுபதி ரத்னா குமாரி என்பவரை மணந்தார்; இவர்களுக்கு ஒரு மகனும் ஒரு மகளும் இருந்தனர்.

அரசியல் வாழ்க்கை
----------------

தனது சகோதரர் வங்கவீதி ராதா கிருஷ்ணாவின் மரணத்திற்குப் பிறகு இவர் பொது வாழ்க்கையில் நுழைந்தார். இவரது அரசியல் வாழ்க்கை 1981 இல் தொடங்கியது. இவர் நகராட்சி தேர்தலில் போட்டியிட்டபோது, காங்கிரசு கட்சி தனது அதிகாரப்பூர்வ வேட்பாளரை இவருக்கு ஆதரவாக திரும்பப் பெற்றது. மாவட்டத்தில் இவரது போட்டியாளரான தேவிநேனி ராஜசேகர் (நேரு) தெலுங்கு தேசம் கட்சியின் சார்பில் வேறொரு தொகுதியில் தேர்தலில் நின்றார். ரங்கா காப்பு சமூகத்தின் தலைவரானார். ரங்கா 1985 ல் காங்கிரசு கட்சிக்கு சட்ட மன்ற உறுப்பினரானார். ராஜசேகரும் தேர்தலில் வென்று, இறுதியில் அமைச்சராகவும் ஆனார். 1983 இல் தொடங்கி இருவருக்கும் மோதல் ஏற்பட்டது. என்.டி.ராமராவ் அப்போது ஆந்திர முதல்வராக இருந்தார்.

கலவரம்
------

இவரது மரணத்தைத் தொடர்ந்து, இப்பகுதி முழுவதும் கலவரம் ஏற்பட்டது.   பெரும்பாலும் கம்மர்களாக இருந்த தெலுங்கு தேசம் அனுதாபிகளின் வீடுகள் மற்றும் சொத்துக்கள் தாக்கப்பட்டது.  விஜயவாடா நகரம் 40 நாட்கள் ஊரடங்கு உத்தரவின் கீழ் இருந்தது. 42 பேர் கொல்லப்பட்டனர். தேவினேனி ராஜசேகரை (நேரு) சரணடையுமாறு முதலமைச்சரால் உத்தரவிடப்பட்டது, காவல்துறை இயக்குனர் பதவி விலகினார். 44 பேர் குற்றம் சாட்டப்பட்டனர்; 2002 ஆம் ஆண்டில், இதற்கிடையில் 33 பேர் அனைவரும் விடுவிக்கப்பட்டனர். அவர்களில் ஒருவரான பாண்டு என்று அழைக்கப்படும் சல்லசானி வெங்கடேசுவர ராவ் 2010 இல் கொலை செய்யப்பட்டார்.

குறிப்புகள்
-----------

1. ↑  "It all began at the auto stand". 2021-05-15 அன்று மூலம் பரணிடப்பட்டது. 2020-08-09 அன்று பார்க்கப்பட்டது.
2. ↑  "Archive News". *The Hindu*.
3. ↑  "A caste war erupts". .
4. ↑  "All 33 accused in V M Ranga Rao murder acquitted". .
5. ↑  Menon, Amarnath K. (31 January 1989). "A caste war erupts". India Today.
6. ↑  "Not many surprised as 'settlement Pandu' meets a violent end". .
**போக்யோக் ஆங் சான் அரங்கம்**
**போக்யோக் ஆங் சான் அரங்கம் (2)**
**போக்யோக் ஆங் சான் அரங்கம்** அல்லது **ஆங் சான் அரங்கம்** (ஆங்கிலம்: *Bogyoke Aung San Stadium*) என்பது மியன்மார், யங்கோன் நகரத்தில் அமைந்துள்ள ஒரு பல்நோக்கு அரங்கமாகும்.

இந்த அரங்கத்தின் கட்டுமானம், 1908-ஆம் ஆண்டில் ஒரு துடுப்பாட்ட அரங்கமாகத் தொடங்கபட்டது. 1910-ஆம் ஆண்டில் கட்டி முடிக்கப்பட்டது. இதற்குப் பர்மா தடகள அரங்கம் (*Burma Athletic Association Ground*) என பெயரிடப்பட்டது. இதன் 400 மீட்டர் ஓடுபாதை 1935-ஆம் ஆண்டில் கட்டப்பட்டது.

மேலோட்டம்
---------

போக்யோக் *(Bogyoke)* என்றால் பர்மிய மொழியில் *தளபதி* என்று பொருள். 1953-ஆம் ஆண்டு மியான்மர், சுதந்திரம் அடைந்ததும், பர்மாவின் தந்தையார் எனும் புகழப்படும் தளபதி ஆங் சான் *(Aung San)* என்பவரின் பெயர் அந்த அரங்கத்திற்குச் சூட்டப்பட்டது.

40,000 இருக்கைகள் கொண்ட அரங்கம். 1980-ஆம் ஆண்டுகளின் நடுப்பகுதி வரை மியான்மரின் மிகப் பெரிய மைதானமாகவும்; தேசிய மைதானமாகவும் விளங்கியது. அரங்கத்தின் நுழைவாயிலில் தளபதி ஆங் சான் மற்றும் அவரின் மகள் ஆங் சான் சூ கியின் உருவப் படங்கள் இடம்பெற்று உள்ளன.

### தென்கிழக்கு ஆசிய தீபகற்ப விளையாட்டுப் போட்டிகள்

இந்த அரங்கம் 1961; 1969; தென்கிழக்கு ஆசிய தீபகற்ப விளையாட்டுப் போட்டிகளுக்கு முக்கியத் தளமாக விளங்கியது.

தற்சமயம் இந்த அரங்கத்திற்குப் பழைய மவுசு இல்லை. அனைத்துலக அளவிலான போட்டிகள் நடைபெறுவது இல்லை. மியான்மர் தேசிய கால்பந்து போட்டிகளுக்கு மட்டும் அடிக்கடி பயன்படுத்தப் படுகிறது.

### ஆங் சான் தேசிய உள்விளையாட்டு அரங்கம்

போக்யோக் ஆங் சான் அரங்கத்திற்கு அருகில் ஆங் சான் தேசிய உள்விளையாட்டு அரங்கம் *(Aung San National Indoor Stadium)* அமைந்துள்ளது. இந்த அரங்கம் உள்ளரங்க விளையாட்டுப் போட்டிகளுக்குப் பயன்படுத்தப் படுகிறது.

மேற்கோள்
--------

1. 1 2  "Stadiums in Myanmar". World Stadiums. 2013-06-23 அன்று மூலம் பரணிடப்பட்டது. 2008-11-24 அன்று பார்க்கப்பட்டது.
2. ↑  "မြန်မာ့ ပြေးခုန်ပစ် ဆီးဂိမ်းမှာ ဟန်ပါ့မလား". Irrawady News.
3. 1 2  "The Bogyoke Aung San Stadium was once Yangon's greatest sports stadium, with a capacity of about 40,000. It opened in 1930 as the grounds for the Burma Athletic Association (BAA). After independence in 1953, authorities renamed it to honour Burma's national hero Aung San". 23 March 2022 அன்று பார்க்கப்பட்டது.
செம்மஞ்சேரி குன்னிராமன் நாயர்
**செம்மஞ்சேரி குன்னிராமன் நாயர்** (26, சூன் 1916) கதகளி நடனக் கலைஞர் ஆவார். கேரளத்தில் கோழிக்கோடு மாவட்டத்தில் உள்ள செம்மஞ்சேரியைச் சேர்ந்தவர்.

வாழ்க்கை வரலாறு
---------------

சென்னையில் ஓராண்டு தங்கிப் தஞ்சாவூர் பாலசரஸ்வதியிடம் பரத நாட்டியம் கற்றுக் கொண்டார்.
15 ஆம் அகவையில் குரு கருணாகர மேனன் என்பவர் நடத்திக் கொண்டிருந்த கதகளி நடனக் குழுவில் சேர்ந்து கதகளி நடனத்தைக் கற்றுக் கொண்டார்.

தொடக்கக் காலத்தில் திரௌபதி வேடத்தில் நடித்தார். கதகளி நடனத்தில் கிருட்டினராக நடித்து மக்களிடம் பெரும் புகழ் பெற்றார். 1948 இல் கேரளத்தில் கன்னுரில் பரத நாட்டியப்பள்ளி ஒன்றைத் தொடங்கினார். 1948 இல் பேரி சர்க்கசு நிறுவனத்தில் சேர்ந்தார். கிருட்டினா கோபிகா நடனத்தைக் ஆடிக்காட்டினார். 1983 இல் செலிய கதகளி வித்தியாலயம் என்ற பெயரில் செலிய என்ற அவருடைய சொந்த ஊரில் தொடங்கினார். முத்திரை என அழைக்கப்படும் இவருடைய கை நளினங்கள் நடனம் பார்ப்பவர்களைப் பரவசப்படுத்தும் தன்மை கொண்டவை.

பெற்ற விருதுகள்
---------------

* கேரள சங்கீதா நாடக அகாதமி விருது-1979
* கலா மண்டபம் விருது-2001
* தர்ப்பணம் நாட்டிய குல்பதி விருது-2002
* மயில்பீலி விருது
* கேரளா கலா மண்டலம் கலா ரத்தினம் விருது

சான்றாவணம்
----------

1. ↑

மேலும் பார்க்க
--------------
**ஆர். பிரகாஷ்** (1901 – 28 மே 1956) என்பவர் தென்னிந்தியாவில் பல மவுனத் திரைப்படங்கள், தமிழ், தெலுங்கு படங்களை இயக்கி தயாரித்தவராவார். இவர் தந்தை ரகுபதி வெங்கய்யா நாயுடு என்னும் ஆர். வெங்கைய்யா சென்னையின் முதல் திரையரங்கமான சித்ராதிரிப்பேட்டையில் இயங்கிய கெயிட்டி சினிமா ஹால் என்ற திரையரங்கை தொடங்கி நடத்தியவராவார். தந்தையின் ஆலோசனையின் பேரில் பிரகாஷ் லண்டன், ஹாலிவுட் போன்ற இடங்களுக்குச் சென்று திரைப்பட பள்ளியில் சேர்ந்து திரைப்பட இயக்கம், ஒளிப்பதிவு அகியவற்றை முறையாக கற்று திரும்பி *ஸ்டார் ஆப் ஈஸ்ட் பிலிம்ஸ்*  என்ற படப்பிடிப்பு தளத்தைத் தொடங்கி பல ஊமைப் படங்களை தயாரித்து இயக்கினார். இவரின் உதவியாளர்களாக இருந்த ஒய். வி. ராவ், சி. புல்லையா ஆகியோர் தென்னிந்தியாவின் புகழ்பெற்று துவக்ககால திரைப்பட இயக்குநர்கள் ஆவர்.

இயக்கிய சில மவுனப் படங்கள்
--------------------------

* கஜேந்திர மோட்சம்
* நந்தனார்
* பீஷ்மர் பிரதிக்ஞை

இயக்கிய பேசும் படங்கள்
----------------------

* இந்திர சபா
* கிருஷ்ண நாரதி 1935
* நளாயினி 1936
* அனாதைப் பெண்  1937
* அடங்காபிடாரி
* கோதையின் காதல்
* ராஜசேகரன் ஏமாந்த சோணகிரி
* கிருஷ்ணன் தூது  1938
* சண்டிகா (தெலுங்கு, 1939)
* புலிவேட்டை
* ஆண்டாள் திருக்கல்யாணம் (கோதையின் காதல்)
* மூன்று பெண்கள் 1956
* உத்தமி
* போர்வீரன் மனைவி (அசட்டு வீரன் மனைவி)
* இந்திரசபா (1936 திரைப்படம்)
* தூக்குத் தூக்கி (1935 திரைப்படம்)

மேற்கோள்கள்
-----------

1. ↑  "தமிழ் சினிமா முன்னோடிகள்: இயக்குனர் ஆர்.பிரகாஷ்". ஆனந்த விகடன். 2016-04-05 அன்று மூலம் பரணிடப்பட்டது. 14 சனவரி 2017 அன்று பார்க்கப்பட்டது.
2. ↑  பிரதீப் மாதவன் (30 திசம்பர் 2016). "தமிழ் சினிமா 100 நூற்றாண்டு நிறைவு: மவுனப் படத்தைப் பேசவைத்த வெங்கய்யா". *கட்டுரை*. தி இந்து. 14 சனவரி 2017 அன்று பார்க்கப்பட்டது.
கணினியியலில் **குறுக்க வெட்டும் அக்கறைகள்** என்பது முக்கிய அக்கறையோடு சேர்ந்து வரும் இதர அக்கறைகள். பொதுவாக இந்த அக்கறைகளை முதன்மை அக்கறைகளில் இருந்து பிரிப்பது கடினம் அல்லது இயலாது. அவற்றோடு பிணைந்தே வரும். Aspect-oriented programming போன்ற நிரல் முறைமைகள் குறுக்கு வெட்டும் அக்கறைகளை சிறப்பாக கவனத்தில் எடுத்துக் கொண்டுள்ளன.

எடுத்துக்காட்டு
---------------

பின்வரும் வைப்பக செயலியை கருத்தில் கொள்க. இதன் அடிப்படை செயற்பாடு எளிமையானது. ஒரு கணக்கில் போதிய பணம் இருந்தால், கேக்கப்பட்ட பணத்தை இன்னுமொரு கணக்குக்கு மாற்றுவதே இதன் செயற்பாடு. இதை யாவா மொழி தொடரியலில் பின்வருமாறு விபரிக்கலாம்.

```
 void transfer(Account fromAcc, Account toAcc, int amount) {
   if (fromAcc.getBalance() < amount) {
     throw new InsufficientFundsException();
   }
  
   fromAcc.withdraw(amount);
   toAcc.deposit(amount);
 }

```

மேற்கூறிய நிரல் சில அக்கறைகளை கருத்தில் கொள்ளவில்லை. பயனர் பண மாற்றுச் செய்ய தேவையான அனுமதி கொண்டுள்ளாரா என்று பாக்க வில்லை. தரவு விபத்துக்களை தவிர்க்க இது தரவுத்தள பரிவார்த்தனையாக இருக்க வேண்டும். கண்கானிக்க, பராமரிக்க இந்த செயற்பாடுகள் பதிவு செய்யப்பட வேண்டும். இந்த அக்கறைகளை கருத்தில் கொண்டால் மேல் சென்ன எளிய செயற்பாடு பின்வருமாறு சிக்கலாகிறது. 

```
 void transfer(Account fromAccount, Account toAccount, int amount) throws Exception {
   if (!getCurrentUser().canPerform(OP\_TRANSFER)) {
     throw new SecurityException();
   }
  
   if (amount < 0) {
     throw new NegativeTransferException();
   }

   if (fromAccount.getBalance() < amount) {
     throw new InsufficientFundsException();
   }
  
   Transaction tx = database.newTransaction();
   try {
      fromAccount.withdraw(amount);
      toAccount.deposit(amount);
 
      tx.commit();
      systemLog.logOperation(OP\_TRANSFER, fromAccount, toAccount, amount);
   }
   catch(Exception e) {
      tx.rollback();
      throw e;
   }
 }

```

மேற்கூறிய எடுத்துக்காட்டில் இதர அக்கறைகள் முதன்மை செயற்பாடோடு பினைந்து கொண்டுள்ளன. முதன்மை அக்கறையை வணிக ஏரண அக்கறை என்று கூறுவதுண்டு. பாதுகாப்பு, தரவுத்தள பரிவார்த்தனை, பதிவுசெய்தல் போன்றவை குறுக்க வெட்டும் அக்கறைகள் ஆகும். மேற்கூறிய நிரலில் மாற்றங்கள் செய்வது கடினமாகிறது. இதைக் கவனத்தில் கொண்டு aspect oriented programming முறைமைகள் அமைகின்றன.

இவற்றையும் பாக்க
----------------

* அக்கறைகளைப் பிரித்தாய்தல்
* en:Aspect-oriented programming
**கோகிமா தலைநகர் பண்பாட்டு மையம்** (*Kohima Capital Cultural Center*) இந்தியாவின் நாகாலாந்து மாநிலத்தின் தலைநகரமான]] கோகிமாவில் அமைந்துள்ளது. காவல்துறை இருப்பு மலையில் ஒரு பண்பாட்டு மையமாக இது அமைந்துள்ளது. ஒரு பல்நோக்கு மண்டபத்தைக் கொண்ட இம்மையம் குடிமக்களுக்கு பல்வேறு வசதிகளை வழங்குகிறது. நாகாலாந்தில் மிகப்பெரிய 1800 பேர் அமரக்கூடிய பிரதான மண்டபம் இங்குள்ளது. 

இந்த மையத்தில் கண்காட்சி அரங்குகள், 150 இருக்கைகள் கொண்ட மாநாட்டு அரங்கம், சரக்கறையுடன் கூடிய உணவகம், 40 கார்களுக்கான பிரத்யேக அடித்தள நிறுத்துமிட வசதியுடன் மேலும் பல வசதிகள் உள்ளன.

வரலாறு
------

பண்பாட்டு மையத் திட்டம் முதன்முதலில் 2005 ஆம் ஆண்டு அங்கீகரிக்கப்பட்டது  கட்டுமானமும் விரைவில் தொடங்கியது, ஆனால் ஒரு தசாப்தத்திற்கும் மேலாக நில தகராறு பிரச்சினையால் பணி நிறுத்தப்பட்டது. கோகிமா சிறப்பு நகர மேம்பாட்டு நிறுவனத்தின் மேற்பார்வையின் கீழ். கட்டுமானம் 2019 ஆம் ஆண்டு மீண்டும் தொடங்கப்பட்டது. நவம்பர் 2021 இல் அதன் திட்டமிடலுக்கு ஒரு மாதத்திற்கு முன்னதாகவே கட்டி முடிக்கப்பட்டது   பண்பாட்டு மையம்  டிசம்பர் 2021 அன்று பொதுமக்களுக்காகத் திறக்கப்பட்டது.

அமைவிடம்
--------

தலைநகர் பண்பாட்டு மையம் தேசிய நெடுஞ்சாலை 2 மற்றும் 29 ( ஆசிய நெடுஞ்சாலை 1 மற்றும் 2 ) வழியாக என்.எசு.எப். தியாகிகள் பூங்காவிற்கு மேலே காவல்துறை இருப்பு மலையில் அமைந்துள்ளது.

மேற்கோள்கள்
-----------

1. ↑  "'World Class' Capital Cultural Hall in Nagaland". *The Morung Express*. 1 December 2021. 1 January 2022 அன்று பார்க்கப்பட்டது.
2. ↑  "10% Lumpsum Provision for Development of North Eastern States". *www.uddngl.nic.in*. 27 November 2021 அன்று பார்க்கப்பட்டது.
3. ↑  "Kohima to come up with five projects under Smart City project". 15 February 2019. 27 November 2021 அன்று பார்க்கப்பட்டது.
4. ↑  "Capital Cultural Hall expected to be completed ahead of schedule". 10 November 2021. 27 November 2021 அன்று பார்க்கப்பட்டது.
5. ↑  "CM calls on officers to take ownership, know policies and governance of issues". 27 November 2021. 27 November 2021 அன்று பார்க்கப்பட்டது.